สวัสดีค่ะ หนูฉีดยาคุมเข็มแรกเมื่อวันที่18 กันยา หลังจากฉีดไปสองอาทิตย์ ประจำเดือนมาอาทิตย์ละครั้ง ครั้งนึง2วันค่ะ มีอาการปวดท้องน้อยบีบๆ มีลิ่มเลือด จนตอนนี้มีเลือดออกมากสีแดงสด มีลิ่มเลือดค่ะ ปวดท้องน้อยแบบบีบๆ เปลี่ยนผ้าอนามัยทุก 2 ชั่วโมง เกือบเต็มแผ่นทุกครั้งค่ะ หลังจากมีเพศสัมพันธ์ประมาณ2ชั่วโมง จะมีเลือดออกตามทันทีค่ะ
สวัสดีค่ะ การฉีดยาคุมกำเนิดแบบทุก 1 หรือ 3 เดือนเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่มอาการดังกล่าวมาอาจเป็นผลข้างเคียงจากยาได้ แต่อย่างไรก็ตาม เลือดที่ออกผิดปกติควรเป็นแค่กระปริดกระปรอย ไม่ออกมาเป็นลิ่มเลือดแดงสด ชุ่มแผ่นผ้าอนามัย หรือปวดหน่วงท้องน้อยมากๆ ซึ่งถ้าเป็นดังนั้น ควรไปพบสูตินรีแพทย์เพื่อหาสาเหตุอื่นๆที่เป็นไปได้เช่นการติดเชื้อหรือมีเนื้องอกของอวัยวะสืบพันธุ์เพศหญิง